घिरिङ गाउँपालिका
घिरिङ तनहुँ जिल्लाको दक्षिण-पश्चिम क्षेत्रमा फैलिएको एक गाउँपालिका हो । विसं २०७३ सालमा नेपालको नयाँ प्रादेशिक संरचना कायम गर्दा तनहुँ जिल्लामा गजरकोटका (१-८) वडाहरू, सामुङ भगवतीपुरका (१,३-९) वडाहरू, राम्जाकोटको (वडा नं ९), माझकोटको (वडा नं ६) र घिरिङ सुन्धारा गाउँ विकास समितिहरूलाई समेटेर घिरिङ गाउँपालिका घोषणा गरिएको हो ।

जनसङ्ख्या
प्रदेश नं. ४ स्थित तनहुँ जिल्लामा गजरकोटका (१-८) वडाहरू, सामुङ भगवतीपुरका (१,३-९) वडाहरू, राम्जाकोटको (वडा नं ९), माझकोटको (वडा नं ६) र घिरिङ सुन्धारा गाविसहरूलाई मिलाएर घिरिङ गाउँपालिका बनाइएको हो । त्यसैले राष्ट्रिय जनगणना २०६८का अनुसार यी ठाउँहरूको जनसङ्ख्यालाई जोडेर घिरिङ गाउँपालिकाको जनसङ्ख्या १९,३१८ रहेको छ ।

भौगोलिक अवस्थिति
घिरिङ गाउँपालिकामा ५ वडाहरू रहेका छन। घिरिङको कुल क्षेत्रफल १२६ वर्ग किमी छ । यो गाउँपालिकाको पूर्वमा ऋषिङ गाउँपालिका पर्दछ भने पश्चिममा स्याङ्जा जिल्ला र पाल्पा जिल्ला छ । यसको उत्तरी भागमा भिमाद र स्याङ्जा जिल्ला छ भने दक्षिणी क्षेत्रमा नवलपरासी जिल्ला र पाल्पा जिल्ला पर्दछन् ।

सन्दर्भ सामग्रीहरू

बाह्य कडीहरू
जिल्ला समन्वय समितिको कार्यालय, तनहुँ, नेपाल

यो पनि हेर्नुहोस्

तनहुँ जिल्ला
तनहुँ जिल्लाका गाउँपालिकाहरू
नेपालका गाउँपालिकाहरू
गण्डकी प्रदेशका गाउँपालिकाहरू